jkorsvik/nowiki_second_scrape_merged huggingface dataset:
Haplothrix

Haplothrix er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore til store (gjerne 15-20 millimeter), brunspraglete trebukker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er parallellsidige med markerte, rettvinklede "skuldre".


== Levevis ==
Disse billene har larver som lever i død ved av løvtrær, ofte like under barken.


== Utbredelse ==
Slekten er utbredt i Sørøst-Asia, fra India i vest til Borneo i øst.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Monochamini Aurivillius, 1921
Slekten Haplothrix Gahan, 1888 - 11 arter
Haplothrix amicator (Gahan, 1888)
Haplothrix andamanicus (Breuning, 1979)
Haplothrix andrewesi Breuning, 1935
Haplothrix blairi Breuning, 1935
Haplothrix fouqueti (Pic, 1932)
Haplothrix griseatus (Gahan, 1888)
Haplothrix paramicator Breuning, 1965
Haplothrix pulcher (Hüdepohl, 1998)
Haplothrix rivulosus (Gahan, 1888)
Haplothrix simplex Gahan, 1888
Haplothrix strandi Breuning, 1935


== Kilder ==
Catalog of the lamiines of the world - Monochamini
Katalog over artene, Gamle verden


== Eksterne lenker ==
(en) Haplothrix i Encyclopedia of Life 
(en) Kategori:Haplothrix – bilder, video eller lyd på Wikimedia Commons 
Haplothrix – detaljert informasjon på Wikispecies
The Witcher

The Witcher er en bokserie av Andrzej Sapkowski på syv fantasyromaner og femten noveller. Bøkene i serien har blitt oversatt til over 37 språk.Det har også kommet ut videospill i serien, blant annet The Witcher, The Witcher 2: Assassins of Kings og The Witcher 3: Wild Hunt.I 2019 kom det ut en Netflix-serie basert på bokserien, kalt The Witcher.


== Referanser ==


== Eksterne lenker ==
(en) The Witcher – kategori av bilder, video eller lyd på Commons
Fiskåfjället

Fiskåfjället (sørsamisk: Båeriesvaerie) er et fjell nordvest i Strömsund kommune, Jämtlands län i Sverige. Fjellet ligger i Jougdadalens naturreservat.


== Fotnoter ==


== Referanser ==
Niels Aars

Niels Aars (født 11. desember 1785 i Christiania, død 16. november 1842 i samme by) var en norsk jurist.
Aars ble cand. jur. i 1806, overrettsprokurator i 1809 og høyesterettsadvokat i 1815. Fra 1822 til 1830 var han regjeringsadvokat. Fra 1830 var han høyesterettsassessor og som sådan medlem av riksretten i 1836. Fra 1838 var han med i kommunestyret i Christiania.


== Referanser ==


== Litteratur ==
Tallak Lindstøl: Storthingsrepræsentanter og Suppleanter 1814-1891. Kristiania: Tønsbergs Bogtrykkeri, 1892.
Ida Kjerulf

Ida Kjerulf (født 1817, død 7. desember 1840) var Johan Sebastian Welhavens forlovede før hun døde i en alder av bare 23 år.
Ida Kjerulf var datter av den danskfødte riksherold Peder Kjerulf og Betzy Lasson. Hun hadde fem brødre, blant dem komponisten Halfdan Kjerulf, geologen Theodor Kjerulf og maleren Hjalmar Kjerulf. Fire av barna kom til å dø av tuberkulose som unge eller voksne. Ida Kjerulf var sykelig i oppveksten og bodde to år på et ortopedisk institutt i Tyskland.
I 1837 ble hun hemmelig forlovet med den ti år eldre dikteren Johan Sebastian Welhaven, som bodde på en hybel i Pilestredet 4, med utsikt til Kjerulf-familiens hus «Bakkehuset». Foreldrene var imidlertid imot forbindelsen med den unge Welhaven, som ikke hadde noen fast stilling. Først da Ida Kjerulf ble dødelig syk sommeren 1840, godkjente de forlovelsen. Denne høsten fikk Welhaven også en stilling ved universitetet, men Ida Kjerulf døde 7. desember 1840 etter et langt sykeleie.
Welhaven flyttet senere inn i Bakkehuset, hvor han må ha blitt betraktet som et medlem av familien. I 1845 giftet han seg med Josephine Bidoulac.
Brevvekslingen mellom Ida Kjerulf og Welhaven ble utgitt som Welhavens kjærlighetsbrever til Ida Kjerulf av Otto Lous Mohr i 1945.


== Litteratur ==
Otto Lous Mohr: Welhavens kjærlighetsbrever til Ida Kjerulf. Oslo: Aschehoug, 1945.
Mount Monteagle

Mount Monteagle er et høyt, spisst fjell (2 780 moh.) som ligger 18 kilometer nord for Cape Sibbald i Mountaineer Range i Victoria Land i Antarktis. Det ligger ovenfor Aviatorbreen i vest og den store botnen ved Parkerbreen i øst. Det ble oppdaget i januar 1841 av sir James Clark Ross som navngav fjellet etter Thomas Spring Rice, 1. baron Monteagle, skattekansler i Storbritannia 1835-39.


== Referanser ==
Egress Peak

Egress Peak er et fjell med en høyde opp mot 1 690 moh 6 nautiske mil øst for Mount Albert Markham i Churchill Mountains i Antarktis. Det ligger helt vest i Carlstrom Foothills på et 1 400 moh isskille. Benbrookbreen flyter sørover fra skillet til Flynnbreen; en navnløs bre flyter nordover fra skillet til Jordabreen. Fjellet fikk dette navnet av Advisory Committee on Antarctic Names fordi to breer oppsto nær toppen. Egress er et engelsk ord for utgang, utreise eller utløp.


== Referanser ==


== Eksterne lenker ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Tsjoli

Tsjoli (hindi चोली, engelsk choli) er en kort bluse med opprinnelse i Sør-Asia. Plagget kan ha mange ulike utforminger, men rekker gjerne ned til under brystet, har korte ermer og blir festet foran. Den er særlig brukt under sari og sammen med et sidt skjørt og sjal i drakten
Pinnacle Gap

Pinnacle Gap er et skar mellom Pain og Tobin Mesa i Mesa Range i Victoria Land. Skaret  ble avkrysset og fikk dette navnet av den nordlige geolog-gruppen fra New Zealand Geological Survey Antarctic Expedition (NZGSAE), 1962–63, fordi det ligger høye tinder (Mount Ballou) på nordryggen over skaret.
Christensenbreen (Sør-Georgia)

Christensenbreen er en isbre som er 7,5 kilometer lang, og som flyter sørover til den østlige delen av Newark Bay på sørkysten av Sør-Georgia. Den ble kartlagt av South Georgia Survey i perioden 1951–57, og ble navnsatt av UK .Antarctic Place-Names Committee etter Chr. Fred. Christensen, en norsk skipsingeniør som sammen med skipsreder  H.G. Melsom, var den første til å løse det praktiske problemet med å bygge en bedding på et hvalkokeri da «Lancing» ble ombygd i 1925.


== Referanser ==
Jang Mi

Jang Mi (født 3. januar 1996) er en sørkoreansk skøyteløper.
Hun vant sitt første nasjonale seniormesterskap under det nasjonale enkeltdistansemesterskapet i Seoul for 2016 hvor hun vant 2×500 meter foran Kim Min-seon, i det samme mesterskapet tok hun også bronse på 1 000 meter. Under ungdoms-OL i Innsbruck 2012 ble hun lekenes første mester i hurtigløp på skøyter på 2×500 meter og fulgte også opp med gull på 1 500 meter to dager senere.


== Personlige rekorder i hurtigløp på skøyter ==
Oppdatert 9. feb 2016.


== Meritter ==


=== Internasjonale mesterskap ===
Sprint-VM på skøyter deltatt en gang.

Astana 2015.Beste resultat 15.-plass sammenlagt i Astana 2015.Junior-VM på skøyter deltatt i ett VM ved 2 konkurranser.

Warszawa 2015 på 500 m og 1 000 m.Beste resultat 5.-plass 500 m i Warszawa 2015.


=== Sammenlagt i Verdenscupen ===
Oppdatert etter sesongens 5. stevne i 2015/16.


== Referanser ==


== Eksterne lenker ==
(en) Jang Mi – Olympedia 
(en) Jang Mi – Speedskatingbase.eu 
(en) Jang Mi – SpeedSkatingNews.info 
(en) Jang Mi – SpeedSkatingStats.com 
(en) Jang Mi på SpeedskatingResults.com
(en) Jang Mi på Jakub Majerski's Speedskating database (Adelskalender distanser og sammenlagt)Bilder(en) Bilder av Jang Mi på SpeedSkatingPhotos.info/DesgPhoto.com
Tirreno–Adriatico 2016

Tirreno–Adriatico 2016 var den 51. utgaven av sykkelrittet Tirreno–Adriatico. Det tredje arrangementet på UCIs WorldTour-kalender i 2016 startet 9. og ble avsluttet 15. mars 2016.
Den femte og hardeste etappen ble avlyst dagen i forkant på grunn av fare for snø.


== Deltakere ==
To norske ryttere deltar under årets ritt. Edvald Boasson Hagen kjører for Dimension Data, mens Lars Petter Nordhaug kjører for Sky.


== Etappene ==


== Resultater ==


== Referanser ==


== Eksterne lenker ==
Offisielt nettsted 
(en) Tirreno–Adriatico 2016 - ProCyclingStats 
(en) Tirreno–Adriatico 2016 – Cycling Archives 
(en) Tirreno–Adriatico 2016 – Cycling Quotient
Milano–Sanremo 2016

Milano–Sanremo 2016 er den 107. utgaven av klassiker-monumentet Milano–Sanremo. Det fjerde arrangementet på UCIs WorldTour-kalender i 2016 blir arrangert 19. mars 2016.


== Lag ==


== Resultater ==


== Eksterne lenker ==
(en) Milano–Sanremo 2016 - ProCyclingStats 
(en) Milano–Sanremo 2016 – Cycling Archives 
(en) Milano–Sanremo 2016 – Cycling Quotient 
Milano–Sanremo 2016 – Profil hos ProCyclingStats
Démare sjokkerte i Sanremo Logg av Procycling.nos live-rapport fra rittet
E3 Harelbeke 2016

E3 Harelbeke 2016 var den 59. utgaven av sykkelrittet E3 Harelbeke. Det sjette arrangementet på UCIs WorldTour-kalender i 2016 ble arrangert 25. mars 2016.


== Lag ==


== Resultater ==


== Eksterne lenker ==
(en) E3 Harelbeke 2016 - ProCyclingStats 
(en) E3 Harelbeke 2016 – Cycling Archives 
(en) E3 Harelbeke 2016 – Cycling Quotient 
E3 Harelbeke 2016 – Profil hos ProCyclingStats
Gent–Wevelgem 2016

Gent–Wevelgem 2016 var den 78. utgaven av sykkelrittet Gent–Wevelgem. Det syvende arrangementet på UCIs WorldTour-kalender i 2016 ble arrangert 27. mars 2016.


== Lag ==


== Resultater ==


== Eksterne lenker ==
(en) Gent-Wevelgem 2016 - ProCyclingStats 
(en) Gent-Wevelgem 2016 – Cycling Archives 
(en) Gent-Wevelgem 2016 – Cycling Quotient 
Gent–Wevelgem 2016 – Profil hos ProCyclingStats
Norges brannvesen

Norges brannvesen drives av landets 356 kommuner. Det består av 12 500 brannmenn fordelt på 275 kommunale og interkommunale brannvesen. Av disse er 3 500 heltidsansatte i kommunene, mens 9 000 er deltidsansatte. Norge har 620 brannstasjoner.Brannvesenet styres etter forskrifter som blir gitt av Direktoratet for samfunnssikkerhet og beredskap (DSB). En rekke kommuner har felles interkommunale brannvesen.

Direktoratet for samfunnssikkerhet og beredskap har utviklet en desentralisert yrkesutdanning for brannkonstabler og befalsutdanning for deltidsbrannvesenet. Utdanningen er hjemlet i forskrift om organisering og dimensjonering av brannvese og skal være gjennomført innen 2012.
Brannvesenet på Nedre Romerike, i Oslo, Bergen, Trondheim og Ålesund har egne USAR-grupper (grupper for urban søk og redning).


== Se også ==
Liste over Norges brannvesen


== Referanser ==


== Eksterne lenker ==
Utdanning.no sin yrkesbeskrivelse av brannkonstabel
Brannmannen.no
Norsk brannvernforening
Norsk Brannbefals Landsforbund (NBLF)
Norges brannskole (nbsk)
Nettportalen for norske brannvesen
Brannmuseet i Oslo
Oslo brann- og redningsetats historie 1050–1945
Flandern rundt 2016

Flandern rundt 2016 er den 100. utgaven av sykkelrittet Flandern rundt og det andre av de store klassikerne. Det åttende arrangementet på UCIs WorldTour-kalender i 2016 blir arrangert 3. april 2016.
Regjerende verdensmester Peter Sagan vant suverent etter å rykket fra de andre favorittene to ganger. Først tre mil før mål sammen med polakken Michał Kwiatkowski og belgieren Sep Vanmarcke, og til slutt opp Oude Kwaremont forfulgt av Vanmarcke og Fabian Cancellara. I Paterberg slapp Vanmarcke hjulet til Sagan, og ble hentet inn av Cancellara som tok andreplassen 25 sekunder bak Sagan og tre sekunder foran Vanmarcke. Fjorårsvinner Alexander Kristoff vant spurten i «hovedfeltet» og endte som nummer fire, 49 sekunder bak Sagan.Til tross for sol og tørt veidekke, var det flere store velt og mange uhell. Blant de uheldige som måtte gi seg under rittet var forhåndsfavoritten Greg Van Avermaet og vinneren av Milano–Sanremo 2016; Arnaud Démare, samt outsideren Tiesj Benoot.


== Lag ==


== Resultater ==


== Referanser ==


== Eksterne lenker ==
Offisielt nettsted 
(en) Ronde van Vlaanderen 2016 – kategori av bilder, video eller lyd på Commons 
(en) Flandern rundt 2016 - ProCyclingStats 
(en) Flandern rundt 2016 – Cycling Archives 
(en) Flandern rundt 2016 – Cycling Quotient 
Kristoff klarte ikke å følge de beste - ble nummer fire Logg av Procycling.nos live-rapport fra rittet
Erik Moll

Erik Moll, også en periode kjent som Erik Møll, (født 7. september 1948 i Wisconsin i USA) er en norsk-amerikansk musiker (gitar og vokal) og låtskriver bosatt i Norge. Han har vært aktiv innen og hentet inspirasjon fra musikksjangrer som folk, country, blues, swing, gypsy, tex-mex, calypso og rock.Han flyttet fra USA til Bergen tidlig på 1960-tallet og startet bandet Hole In the Wall sammen med Rune Walle i 1971. Bandet eksisterte i ulike perioder og sammensetninger fram til 1984, med Moll som den eneste som var medlem i alle periodene.
Han debuterte med sitt første soloalbum Wayward Ways i 1988 og har totalt gitt ut syv album under eget navn. For albumet Many Years to Go vant han Spellemannprisen 2015 i klassen country.
Moll har bodd og jobbet som musiker og komponist i USA i to perioder; i California fire år på 1970-tallet og Austin, Texas i tretten år på 1980- og 1990-tallet. Han har bidratt som låtskriver for artister som Steinar Albrigtsen, Rita Eriksen, Lynni Treekrem. Foruten Hole In the Wall har Moll vært medlem av bandene Norsk Rock Invasjon (NRI) og Bolingo i Norge og Happy Valley Stringband, The Remnants og i duoen Erik & Erik med Erik Hokkanen i USA.
Han er onkel til artisten Kamelen.


== Diskogafi ==
Wayward Ways (1988, EMM Records)
In the Shadow (1994, Fire Ant Records)
Most of All (1998, Fire Ant Records)
Come What May (2003, EMM Records)
Good to Go (2008, EMM Records)
Fram til i dag (2010, EMM Records)
Many Years to Go (2015, EMM Records)


=== Med Hole In the Wall ===
Hole In the Wall (1972, Sonet Records)
Rose of Barcelona (1978, Mercury Records)


=== Med Norsk Rock Invasjon (NRI) ===
Crazy Lovin’ (1982, Royton)


=== Med Erik Hokkanen ===
Erik & Erik (1992, Fire Ant Records)


== Referanser ==


== Eksterne lenker ==
Offisielt nettsted 
(en) Erik Moll på Discogs 
(en) Erik Moll på MusicBrainz 
(en) Erik Moll på Spotify 
(en) Erik Moll på AllMusic
Puri

Puri er en kystby i den østindiske delstaten Orissa og en hellig by i hinduismen. Den er også kjent som Jagannath Puri etter tempelet som viet Djagannath (Krisjna), og er kjent for den store tempelvognhøytiden sin. En finner også over hundre andre templer og Govardhana matha, en av fire religiøse enheter grunnlagt av reformatoren Sjankara, i byen. Stranda i Puri blir både besøkt av pilegrimer og turister
I tillegg til religiøse høydepunkter har byen også en populær strand mot Bengalbukta hvor en både kan se soloppgang og solnedgang Det blir holdt en festival her hvert år i november.
Byen var styrt av Marathariket fram til 1803, da Det britiske ostindiske kompani tok over.
Coronation Island

Coronation Island er den største av Sør-Orknøyene, 40 km lang og fra 5 til 13 km (i snitt 9 km) bred. Øya strekker seg hovedsakelig fra øst til vest og er stort sett dekket av is. Den har mange viker, isbreer og fjelltopper og den høyeste toppen er 1 265 meter over havet. Øya ble oppdaget 6. desember 1821 kaptein Nathaniel Palmer, en amerikansk sjømann, og kaptein George Powell, en britisk sjømann. Powell kalte opp øya til ære for kroningen av George IV, som ble konge av Storbritannia i 1820.


== Referanser ==
Hammer Col

Hammer Col er et bredt, isdekt fjellpass på 3 800 moh mellom den sørlige delen av Vinson Massif og Craddock Massif i Sentinel Range i Ellsworth Mountains i Antarktis. Det 3 km brede skaret er relativt flatt.


== Oppdaging og navnsetting ==
Det ble navnsatt av Advisory Committee on Antarctic Names (2006) etter William R. Hammer fra geologiavdelingen ved Augustana College ved Rock Island i Illinois, som arbeidet for U.S. Antarctic Program med å undersøke fossil i De transantarktiske fjellene, 1977–2003.


== Referanser ==


== Eksterne lenker ==
Composite Gazetteer of Antarctica
Terje Mathiassen (politiker)

Terje Mathiassen (født 1. januar 1962) er en norsk politiker for Arbeiderpartiet. Han var ordfører i Askøy kommune i Hordaland fra valget i 2015 - 2019.Mathiassen er utdannet adjunkt og er lærer på Kleppestø barneskole.


== Referanser ==
The Megaphonic Thrift

The Megaphonic Thrift er et rockeband fra Bergen som spiller musikk innen indierock, støyrock og alternativ rock. 
Bandet ble dannet høsten 2007 av Richard Myklebust og Fredrik Vogsborg med medlemmer fra blant annet The Low Frequency in Stereo og Casiokids.Bandet ga ut sitt første album Decay Decoy i 2010 og har gitt ut totalt tre album. De fikk Spellemannprisen 2015 i klassen indie for sitt tredje album Sun Stare Sound som ble produsert av Jørgen Træen. Bandet var en av finalistene til Årets Urørt i 2009.


== Medlemmer ==
Richard Myklebust: gitar og vokal
Fredrik Vogsborg: trommer
Linn Frøkedal: bass og vokal
Njål Clementsen: gitar
Njål Paulsberg: synthesizer


== Diskografi ==
Decay Decoy (2010, Hype City Recordings)
The Megaphonic Thrift (2012, Tuba / Neues Records)
Sun Stare Sound (2015, Young Aspiring Professionals)
Få Meg Til Verden I Tide (2016, Neues)
Få Meg Til Verden I Tide - Remixes (2018, Neues)


== Referanser ==


== Eksterne lenker ==
Offisielt nettsted
Mårfjellet

Mårfjellet er et fjell ved Aursfjorden i Målselv og Balsfjord i Troms og Finnmark. Den høyeste toppen, Store Mårtinden (1 326 moh.), danner grensepunkt mellom kommunene.


== Fotnoter ==


== Referanser ==


== Eksterne lenker ==
«Mårfjellet». Besøkt 12. mars 2016. 
«Mye moro på Mårfjellet og Store Mårtinden». Besøkt 12. mars 2016.
Kabla

Kabla (samisk: Gábllá) er et fjell sør for Sarek nasjonalpark i svensk Lappland. Fjellet ligger i Kvikkjokk-Kabla fjällurskogs naturreservat. Den høyeste toppen er Stuortjåhkkå (1191 moh.)


== Fotnoter ==


== Referanser ==
Tobias Foss

Tobias Svendsen Foss (født 25. mai 1997) er en norsk landeveissyklist som sykler for Team Jumbo-Visma. Foss representerer Lillehammer CK, og syklet tidligere profesjonelt for Team Joker Icopal og Uno-X Norwegian Development Team.


== Karriere ==
Foss har syv juniormedaljer fra NM i landeveissykling, og tok gull i både fellesstart, lagtempo og individuell tempo under NM i landeveissykling 2015.Han fikk sitt internasjonale gjennombrudd under EM i landeveissykling i 2014, der Foss syklet inn til bronsemedalje i tempo for junior, 35 sekunder bak vinneren Lennard Kämna fra Tyskland. Året etter, tok Foss ett steg opp på pallen med sin sølvmedalje i temporittet, kun 2 sekunder bak vinneren Nikolay Ilichev fra Russland.Under VM i landeveissykling 2015 i USA endte Foss på 8.-plass under temporittet for junior, 1.35 bak vinneren Leo Appelt fra Tyskland. På fellesstarten fire dager senere, ble rittet ødelagt for Foss grunnet mekaniske problemer. To sykkelbytter resulterte i 83. og sisteplass, 5.26 bak vinneren Felix Gall fra Østerrike.I august 2019 ble Foss første nordmann til å vinne «Ungdommens Tour de France», Tour de l'Avenir.I mai 2021 fikk Foss sitt store internasjonale gjennombrudd, da han havnet på 9. plass sammenlagt i Giro d'Italia. Han tok med seg den gode formen til norgesmesterskapet i Kristiansand i juni 2021, og tok NM-gull både på fellesstart og individuell tempo.
Foss tok VM-gull i tempo under sykkel-VM i Australia i 2022.


== Meritter ==


== Referanser ==


== Eksterne lenker ==
(en) Tobias Foss – kategori av bilder, video eller lyd på Commons 
(en) Tobias Foss – Olympics.com 
(en) Tobias Foss – Olympedia 
(en) Tobias Foss – ProCyclingStats 
(en) Tobias Foss – Cycling Archives 
(en) Tobias Foss – Cycling Quotient 
(en) Tobias Foss – CycleBase
Bow To Each Other

Bow To Each Other er en norsk-canadisk pop/elektronika-duo stiftet i 2010. Duoen består av ekteparet Megan Kovacs og Gunhild Kristoffersen.Deres første album, The Urge Drums, ble produsert av Susanne Sundfør og gitt ut i januar 2014. For sitt andre album, My Heart is a Target fikk de Spellemannprisen 2015 i klassen popgruppe. Bandet fikk Bendiksenprisen i 2016.


== Diskografi ==
The Urge Drums (januar 2014, Jansen Plateproduksjon)
My Heart is a Target (november 2015, Jansen Plateproduksjon)


== Referanser ==


== Eksterne lenker ==
(en) Bow to Each Other – kategori av bilder, video eller lyd på Commons 
(en) Bow To Each Other på Discogs 
(en) Bow To Each Other på MusicBrainz 
(en) Bow To Each Other på Songkick
Frans Jeppsson Wall

Frans Osifoh Jeppsson Wall, også kjent som Frans, (født 19. desember 1998 i Ystad) er en svensk vokalist som ble internasjonalt kjent i 2016 etter å ha vunnet den svenske Melodifestivalen. Jeppson-Wall ble kjent i Sverige som syvåring da han fremførte Elias' hyllest-sang til Zlatan Ibrahimović, «Who's da Man», før fotball-VM i 2006.12. mars 2016 vant Wall Melodifestivalen med melodien «If I Were Sorry», hvor han som 17-åring ble den yngste vinneren av konkurransen på 33 år. Han ble også den nest yngste vinneren etter Carola Häggkvist, som vant i 1983 med «Främling». 
Han representerte dermed Sverige på hjemmebane i finalen av Eurovision Song Contest lørdag 14. mai samme år.
Frans Jeppsson Wall vant 2019 prisen "Bursztynowy Słowik" som er den årlige musikkprisen som deles ut på Sopotfestivalen i Sopot i Polen.


== Privatliv ==
Frans Jeppsson Wall, som har en tvillingsoster samt en yngre bror, er tospråkig da hans far har røtter i Nigeria. Fra åtta års alder bodde Frans Jeppsson Wall og familien i England. Frans har også bodd i London periodevis under hele sitt liv. I 15-årsålderen studerte han blant annet musikk i London i et års tid. Han gikk på "naturfaglinjen" på gymnaset.
Frans Jeppsson Wall har under rundt ti år trent gymnastikk i GK Splitt i Ystad. Hans beste grener var "tumbling" og "trampett". Han har også spillt fotball i Sövestads IF.


== Diskografi ==
Singler med Frans Jeppsson Wall:
2006: «Who's da Man» (feat. Elias)
2006: «Kul med jul»
2008: «Fotbollsfest» (offisiell EM-låt i 2008)
2016: «If I Were Sorry»
2016: «Young Like Us»
2016: «Amsterdam»


== Referanser ==


== Eksterne lenker ==
(en) Frans Jeppsson Wall – kategori av bilder, video eller lyd på Commons 
(en) Frans Jeppsson Wall på Internet Movie Database 
(en) Frans Jeppsson Wall på Discogs 
(en) Frans Jeppsson Wall på MusicBrainz 
(en) Frans Jeppsson Wall på Spotify 
(en) Frans Jeppsson Wall på Songkick 
(en) Frans Jeppsson Wall på Last.fm 
(en) Frans Jeppsson Wall på AllMusic 
Frans Jeppsson Wall på Facebook 
Frans Jeppsson Wall på Instagram
AVX-512

AVX-512 er en 512-biter utvidelse til 256-biter Advanced Vector Extensions SIMD instruksjoner for x86-64-arkitekturen. Utvidelsene ble kunngjort av Intel i juli 2013 og støttes i Intel Knights Landing mikroprosessor. AVX-512 er ikke det første 512-biter SIMD instruksjonssettet som Intel har introdusert i sine mikroprosessorer. Koprosessoren Intel Xeon Phi, som er avledet av Intels prosjekt Larrabee, benyttet tidligere et lignende, men ikke binærkompatibelt og bare delvis kombatibelt instruksjonssett.


== Referanser ==